  Руслан Нуриахметов Майя Бывальцева Удмуртие лымшор циклон вуэ, соин валче матысь нуналъёсы зол лымыялоз. Со сярысь улосвыл Гидрометцентрлэн пресс-службаез ивортӥз. « Чакланъёсъя та нуналъёсы (14-16 толшоре) толэзьлы эсэплэсь 50-70 процентэз лымы усёз на. Ӵуказе температура та вакытлы эсэпъёслэсь вылынгес луоз, шутэтскон нуналъёсы – эсеп котырын »                                                                       Удмуртиысь Гидрометцентрлэн пресс-службаез Вуоно уе кема дыр ӵоже шоро-куспо лымыялоз, куд-ог интыосын зол. Озьы ик лымшор палась тӧл секундскын 15-17 метрозь кужмоялоз, пельскоз. Сюресъёс вылын югдур урод луоз, лымы пуктосъёс кылдозы. Температура -8…-13 градус возиськоз. Удмуртарняе нуназе озьы ик кема лымыялоз, тӧл лапкомыны кутскоз. Температура -4…-9 градусозь ӝутскоз. 15-тӥ толшоре но кема дыр ӵоже шоро-куспо лымыялоз, сюресъёс вылын лымы вӧлдэт луоз. Ӧжыт кезьытгес кариськоз: уйин -10…-15, нуназе -8…-13 градусозь. 16-тӥ толшоре уйин шоро-куспо лымыялоз, нуназе дырын-дырын ӧжыт но шоро-куспо усёз. Уйин -11…-16, нуназе -9…-14 градус котырын возиськоз. Сюресъёс вылын лымы вӧлдэт. Нырысь-валысь чакланъёсъя, вордськонэ, 17-тӥ толшоре, интыосын ӧжыт лымыялоз, уйин -15…-20, нуназе -10…-15 градус возиськоз. Кузез эскерисьёс ивортэмъя, туннэ нуналлы элькунысь тросаз метеостанциосын лымы толэзьем эсэплэсь ӝыныезлэсь тросэз усиз ни, Глазкарын но Ижкарын – толэзьем эсэп котырын. Лымылэн ӝуждалаез ар кутсконысен 10-27 сантиметрлы йылӥз.   Тегъёс: Удмуртия куазь лымы Гидрометцентр Тол Ижкар  